Përmendoret në Ulqin

Kjo është një listë jo e plotë e përmendoreve në Ulqin, Mali i Zi.

 Pllaka përkujtimore Kosovë-Ulqin 
parapamje|Pllaka përkujtimore e vendosur në oborrin e ndërtesës së Kuvendit Komunal.
Pllaka përkujtimore Kosovë-Ulqin është një pllakë përkujtimore, e cila gjendet pranë ndërtesës së Kuvendit të Komunës së Ulqinit. Është inauguruar me rastin e Ditës së Ulqinit më 6 prill 2002, ndërsa është zbuluar nga akademiku shqiptar nga Kosova Mark Krasniqi dhe kryetari i atëhershëm i Komunës së Ulqinit Skënder Hoxha.

Në tekstin e pllakës, që është i shkruar në tre gjuhë (shqip, serbokroatisht dhe anglisht), thuhet:

 Përmendorja kushtuar viktimave të tërmetit të vitit 1979 
parapamje|Përmendorja kushtuar viktimave të tërmetit të vitit 1979.
Përmendorja kushtuar viktimave të tërmetit të vitit 1979 është një monument në Ulqin, që gjendet nën bedemet e Kalasë së Ulqinit. Vepër e arkitektit Muhamed Muharremit, është inauguruar më 14 janar 2021, ndërsa është zbuluar nga ambasadori i Kosovës në Podgoricë Ylber Hysa dhe ambasadori i Kroacisë në Podgoricë Veselko Grubshiq.

 Përmendorja e Lirisë 
parapamje|Përmendorja e Lirisë, më 17 mars 2014.
Përmendorja e Lirisë (mal. Spomenik Slobode) është monument në Ulqin, vepër e skulptorit serb Miodrag Zhivkoviq (Miodrag Živković). Përmendorja është ngritur më 1985 nga qeveria komuniste jugosllave, dhe sipas tyre është ngritur "në nder të luftëtarëve të rënë të Ushtrisë Nacionalçlirimtare të Jugosllavisë gjatë Luftës Nacionalçlirimtare".

Përmendorja përbëhet nga dy masa, të gjata rreth 10 metra. Plani ishte që në hapësirën përreth përmendores të ndërtohet një shesh me amfiteatër, restorante dhe hapësira për shëtitje dhe pushim, por ky plan nuk u realizua.

Gjatë ndërtimit të kësaj përmendoreje u nacionalizuan pronat e shqiptarëve vendas, toka në të cilën u ndërtua përmendorja ishte pronë e tyre.

 Referime 

 Shiko edhe 
 Lista e monumenteve në Ulqin

Kategoria:Ulqin